
ประกาศเทศบาลตำบลบางโขมด
เรื่อง    ประกาศแผนการดำเนินงาน ประจำปีงบประมาณ  พ.ศ.2561   
.......................................................................


ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น   พ.ศ.2548 และแก้ไขเพิ่มเติม (ฉบับที่ 2) พ.ศ.2559 กำหนดให้องค์กรปกครองส่วนท้องถิ่นจัดทำแผนพัฒนาสามปี  แผนการดำเนินงาน การติดตามและประเมินผลแผนพัฒนา และแผนปฏิบัติการสำหรับแผนปฏิบัติการนั้น มีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการในพื้นที่ขององค์กรปกครองส่วนท้องถิ่นประจำปีงบประมาณ นั้น
อาศัยอำนาจตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548  หมวด 5 ข้อ 26 (2) และแก้ไขเพิ่มเติม (ฉบับที่ 2) พ.ศ.2559 ข้อ 27 กำหนดให้องค์กรปกครองส่วนท้องถิ่น จัดทำแผนการดำเนินงาน และให้ปิดประกาศแผนดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน
ดังนั้น เทศบาลตำบลบางโขมด จึงประกาศใช้แผนการดำเนินงาน ประจำปีงบประมาณ      พ.ศ.2561
จึงประกาศให้ทราบโดยทั่วกัน
ประกาศ  ณ  วันที่ 24 ตุลาคม  พ.ศ.2560
(นายธนภาสณ์  ปัญญากาวิน)
นายกเทศมนตรีตำบลบางโขมด
